Downloaded from YTS.MX
Official YIFY movies site: YTS.MX
ΤΟ NETFLIX ΚΑΙ Η LEGENDARY PICTURES ΠΑΡΟΥΣΙΑΖΟΥΝ
Από πού να αρχίσω;
ΑΓΓΛΙΑ
ΕΓΩ 0 ΕΤΩΝ
Το πρώτο που θα μάθετε είναι ότι η μητέρα μου με ονόμασε Ενόλα.
Επέμενε μάλιστα.
Ενόλα...
Ενόλα.
Είναι ασυνήθιστο όνομα,
αλλά της αρέσουν τα λογοπαίγνια.
-Θέσεις. -Έτοιμοι.
Πάμε!
Αν το Ενόλα διαβαστεί ανάποδα, στα αγγλικά σημαίνει
"Μόνη".
ΜΟΝΗ
Ναι!
Μου έλεγε συνέχεια...
Θα τα καταφέρεις μόνη σου, Ενόλα.
Παρ' όλα αυτά, ήμασταν πάντα μαζί.
-Όχι. -Ναι!
Ο μπαμπάς μου πέθανε νωρίς.
Δεν τον θυμάμαι.
Και τα δύο μου αδέλφια έφυγαν από το σπίτι.
Ίσα που τους θυμάμαι.
Κι έτσι, μείναμε οι δυο μας,
κι ήταν υπέροχα.
Δεν ήταν μια κλασική μητέρα.
Δεν μου έμαθε να φτιάχνω διακοσμητικά ή να κεντάω.
Κάναμε άλλα πράγματα.
Διάβασμα,
πειράματα,
αθλήματα,
κάθε είδους άσκηση,
τόσο σωματική...
όσο και πνευματική.
Έλεγε ότι μπορούμε να κάνουμε τα πάντα στο Φέρντελ.
Συγγνώμη, παππού.
Και να γίνουμε ό,τι θέλουμε.
Ήταν όλος μου ο κόσμος.
Αλλά δεν μου τα έλεγε όλα.
Κυρίες μου, οι επιλογές μας:
Μπεν Μέντακ,
Μπεθ Ναλγκρίν,
-Χέιλι Λάουζμαν. -Υπέροχα.
-Σύμφωνες; -Ναι.
-Μάλλον.
Χέιλι Λάουζμαν.
Φυσικά.
Η μητέρα θεωρούσε την ιδιωτικότητα ύψιστη αξία,
και αυτή που παραβιάζεται συχνότερα.
Και τώρα το δεύτερο που θα μάθετε.
Μία βδομάδα πριν, ανήμερα των 16ων γενεθλίων μου,
ξύπνησα...
Μητέρα;
και η μητέρα μου έλειπε.
Είχε φύγει από το σπίτι μας,
κάποια στιγμή τη νύχτα.
Μητέρα;
Και δεν επέστρεψε.
Μου άφησε λίγα,
κάτι δώρα που είπε στην κυρία Λέιν να μου δώσει.
Η ΓΛΩΣΣΑ ΤΩΝ ΛΟΥΛΟΥΔΙΩΝ
Τι ωραία δώρα!
Κοίτα, μόνη της τα έφτιαξε.
ΧΡΗΣΙΜΟΠΟΙΗΣΕ ΤΑ ΔΩΡΑ ΜΕ ΣΥΝΕΣΗ
Ήμασταν χαρούμενες. Σωστά, κυρία Λέιν;
Έπρεπε εκείνη να μου δώσει τα δώρα.
Το τρίτο που θα μάθετε,
ίσως υπάρχουν κάποιοι που το μάντεψαν ήδη,
είναι ότι η ποδηλασία δεν είναι το φόρτε μου,
αλλά χρειάζεται όταν βιάζεσαι.
Το τέταρτο που θα μάθετε
είναι ότι πάω να πάρω τα αδέλφια μου.
Τους Μάικροφτ και Σέρλοκ,
ονόματα που αν τα διαβάσεις ανάποδα είναι
Τφορκίαμ και Κόλρες.
Ίσως δεν πρέπει να δοθεί και τόση σημασία στο "μόνη".
-Ευχαριστώ. -Ναι.
Ο Σέρλοκ Χολμς.
ΝΕΑΡΟΣ ΝΤΕΤΕΚΤΙΒ ΔΙAΛΕΥΚΑΝΕΙ ΥΠΟΘΕΣΗ
Ο διάσημος ντετέκτιβ, μελετητής, χημικός,
βιρτουόζος του βιολιού,
δεινός σκοπευτής,
ξιφομάχος, μαχητής με ραβδί,
πυγμάχος
και με εξαίσια παραγωγική σκέψη.
Ο ιδιοφυής αδελφός μου.
Θα έχει όλες τις απαντήσεις.
Κύριε Χολμς;
Και... κύριε Χολμς;
Μάλιστα.
Ζητήσατε να έρθω.
Στείλατε τηλεγράφημα.
Είπατε να σας βρω εδώ.
Το πέμπτο που θα μάθετε
είναι ότι έχουν να με δουν κάμποσο καιρό.
Η Ενόλα.
Θεέ μου.
Για να σε δω.
Τα χάλια σου έχεις.
Καπέλο και γάντια;
Είχα ένα καπέλο.
Αλλά με φαγουρίζει. Γάντια δεν έχω.
Δεν έχει γάντια;
Έτσι φαίνεται.
Δεν φωνάξαμε εσένα, χαζούλα. Καλέσαμε άμαξα.
-Την έφερες τουλάχιστον; -Την άμαξα;
Ναι.
Τι άμαξα θα ήθελες; Έχω διάφορες υπόψη μου...
Την άμαξα που πλήρωσα.
Σωστά.
Μάλλον μπέρδεψες τα σπίτια.
Μικρέ, φέρε μας μια άμαξα.
Σβέλτα!
Τι στο...
Θεέ μου, κοίτα το σπίτι.
Δεν είναι υπέροχο;
Τι διάολο έχει κάνει;
Κύριοι, καλώς ορίσατε.
Πάει καιρός.
Τι είναι αυτό;
Τένις;
Η μητέρα λέει ότι είμαι πολύ καλή.
Το πήρες το γκέιμ.
Πού στο διάολο είναι;
Πολύ καλά πάει το πράγμα, συμφωνείτε;
Δεν έστρωσε το κρεβάτι.
-Χρυσάνθεμα. -Δεν μάζεψε τα ρούχα.
-Βιβούρνο και σταφυλίνακας. -Φτάνει με τα λουλούδια, Σέρλοκ!
Δεν ήταν έγκλημα.
-Τι; Είσαι σίγουρος; -Η προμήθεια μολυβιών
μειώθηκε πολύ.
Είχε αποφασίσει να μην πάρει άλλα.
Άλλωστε, τα θύματα απαγωγής δεν οργανώνουν την εξαφάνισή τους.
Δεν σκόπευε να γυρίσει,
αλλά απέκρυψε τις προθέσεις της εντέχνως.
Αυτά καλά νέα δεν είναι;
Εξαρτάται από το αν πιστεύεις πως θα γυρίσει.
Θεέ μου! Φεμινισμός.
Ίσως τρελάθηκε ή τα 'χασε.
Αλλά τρέλα στην οικογένειά μας; Αμφιβάλλω.
Από τον τρόπο που έφυγε, χωρίς να αφήσει στοιχεία,
εικάζω ότι έδρασε ψύχραιμα.
Καμιά τρελή δεν θα συνέτασσε τους λογαριασμούς που μου έστελνε.
Με απόλυτη σαφήνεια και τάξη.
Ανέφερε μπάνιο...
-Που δεν υπάρχει. -Αποχωρητήριο...
-Το ίδιο. -Και τους υψηλούς μισθούς
του υπηρετικού προσωπικού, των μαγείρων,
-των κηπουρών. -Το πιάσατε.
Για την Ενόλα, δασκάλα μουσικής, χορού, γκουβερνάντα.
Ενόλα, είχες γκουβερνάντα;
Δεν θα σας ήθελε εδώ.
Είναι ο ιδιωτικός της χώρος.
Φρόντισε τουλάχιστον να λάβεις μόρφωση;
Εκτιμούσε τη μόρφωση.
Με δίδαξε η ίδια.
Διάβασα όλα τα βιβλία της βιβλιοθήκης.
Σαίξπηρ, Λοκ,
την εγκυκλοπαίδεια,
Θάκερεϊ και τα δοκίμια της Μέρι Γουόλστονκραφτ.
Και το έκανα για μένα.
Για τη μόρφωσή μου.
Ήταν ο καλύτερος τρόπος να γίνω νεαρή...
γυναίκα.
Ώστε αυτό ήθελε να γίνεις;
-Μάικροφτ. -Ορίστε;
Δεν ξέρω τι ήθελε να γίνω.
Κι εμένα μ' άφησε.
Θα γυρίσει, έτσι, Σέρλοκ;
Σωστά;
Τι σκαρώνει, Σέρλοκ;
Ήταν μεγάλη για να ξαναπαντρευτεί, δεν είχε πάθη και φιλοδοξίες.
Έπρεπε απλώς να προσφέρει στην Ενόλα μια καλή ζωή
και να ζήσει την υπόλοιπη ζωή της με αξιοπρέπεια.
Απ' όταν πέθανε ο πατέρας, το σπίτι είναι δικό μου, όχι δικό της.
Το ζήτησε για να μεγαλώσει την Ενόλα.
Το έδωσα. Αλλά θα κάθομαι να με ληστεύουν;
Δεν είμαι εγώ ο κακός.
Ίσως χρειαζόταν τα λεφτά.
Εσύ πάλι όχι, ή μήπως σου μείωσαν τον μισθό;
Πάλι τα ίδια, ε; Πάλι τα ίδια.
Δεν βλεπόμαστε για μήνες, και ξαφνικά
με κατακρίνεις πετώντας μου καυστικά σχόλια.
-Απλώς ρωτάω. -Κρίνεις.
Κρίνεις ενώ δεν έχεις λάβει καμία ευθύνη.
Δεν νοιάστηκες ποτέ για την οικογένεια.
Δεν θέλω να σε κρίνω.
Έχουμε δύο προβλήματα.
Πρώτον, να βρούμε ένα οικοτροφείο
που θα δεχτεί την Ενόλα,
ώστε να μην καταλήξει να είναι βάρος στην κοινωνία.
Αυτό σκοπεύω να το λύσω
με τη βοήθεια μιας φίλης.
Δεύτερον, να βρούμε τη μητέρα.
Το πρώτο το αναλαμβάνω εγώ, το δεύτερο εσύ.
Αγαπητή μου!
Επιτρέψτε μου.
Μηχανοκίνητο όχημα. Τι ωραίο, δις Χάρισον.
Είμαι εκπαιδευτικός, κύριε Χολμς.
Θέλω να είμαι μπροστά.
Η Ενόλα ίσως θέλει να μείνει εδώ.
Πάρε γκουβερνάντα.
Χρειάζεται αυστηρότητα, Σέρλοκ.
Πού είναι;
Είναι μέσα, αλλά πρέπει να σας προειδοποιήσω,
είναι απείθαρχη.
Θα το δούμε αυτό.
Πρέπει να διαμορφωθεί από την αρχή.
Ίσιο το κορμί.
Καλύτερα.
Ενόσω λείπει η μητέρα, εγώ είμαι ο κηδεμόνας της.
Μέση, 63 εκατοστά.
-Στήθος, 83 εκατοστά. -Πολύ μικρό.
Μια χαρά είναι.
Γοφοί, 89 εκατοστά.
Τι απογοήτευση.
Χρειάζεται ενισχυτής.
Μια άγρια και επικίνδυνη γυναίκα ανέθρεψε ένα άγριο παιδί.
Φαίνεται έξυπνη.
Οι γοφοί δεν είναι προέκταση των ποδιών;
Γιατί θέλουν ενίσχυση;
Μα πώς τα λες! Ωραία θα περάσουμε.
Εγώ δεν θα περάσω ωραία φυλακισμένη σ' αυτά τα απαίσια ρούχα.
Τα ρούχα δεν φυλακίζουν.
Απελευθερώνουν.
Με αυτά, θα ταιριάξεις στην κοινωνία, θα συμμετέχεις σε πολλές εκδηλώσεις.
Θα προσελκύσεις βλέμματα.
Με τη βοήθεια της δίδας Χάρισον, θα γίνει κοινωνικά αποδεκτή.
Θα τρίζουν τα κόκαλα του πατέρα.
Στο σχολείο μου,
θα μάθεις πώς να γίνεις δεσποινίδα
και θα κάνεις πολλές καινούριες φίλες.
Δεν χρειάζομαι φίλες. Έχω την παρέα μου.
Μια αμόρφωτη, κακοντυμένη,
αγενής αγριόγατα.
Δεν χρειάζεται να πάω στο χαζό σχολείο σου.
Όχι! Μη μου το κάνεις αυτό.
Άσε με να παραμείνω ευτυχισμένη.
Είσαι δεσποινίδα πια, Ενόλα. Χρειάζεσαι μόρφωση.
Ρώτα με για οτιδήποτε πρέπει να ξέρω
-για να βγω στον κόσμο. -Αν σε είχε διδάξει σωστά,
δεν θα στεκόσουν μπροστά μου με το μισοφόρι.
Δεν έχεις καμία ελπίδα να βρεις σύζυγο.
Δεν θέλω σύζυγο!
Θα έπρεπε να είχες λάβει εκπαίδευση και γι' αυτό.
Σέρλοκ.
-Μην τον αφήσεις. -Είναι ο κηδεμόνας σου.
Γίνε εσύ κηδεμόνας μου.
Καθοδήγησέ με. Δίδαξέ με.
-Γι' αυτόν, είμαι μπελάς. Εσύ... -Ενόλα.
Συγγνώμη.
Δεν είναι στο χέρι μου.
Όπως και η σκληρότητα που έδειξε στη μητέρα.
Δεν είναι επικίνδυνη.
Ανέκαθεν ήταν αξιέπαινη.
Κι αν ακόμα δεν το έχετε καταλάβει, τότε ντροπή σας.
Τόσο αξιέπαινη που σε άφησε σ' εμένα.
Λοιπόν, εμείς κάναμε μια κουβεντούλα, έτσι;
Θα γίνουμε πολύ καλές φίλες.
Δις Χάρισον, ευχαριστώ για την καλοσύνη σας.
Κύριε Χολμς,
τιμή μου.
Θα τη φέρω αύριο εγώ ο ίδιος.
Εσείς ο ίδιος;
Ωραία.
Κι εγώ σκιτσάρω.
Με βοηθάει
να σκέφτομαι.
Κι εμένα το ίδιο.
Καρικατούρα.
Nα μην το δει ο Μάικροφτ.
-Εκεί πάνω θα μείνεις; -Ήθελα να μείνω μόνη.
Εγώ σε θυμόμουν ένα ντροπαλό κοριτσάκι.
Είχες ένα κουκουνάρι
και το έσερνες παντού μαζί σου.
Το έλεγες Ντας.
Σου είχαν πει ότι η βασίλισσα Βικτωρία είχε ένα σκυλί
που το έλεγαν Ντας, και το ονόμασες έτσι.
Άσε που δεν έλεγες να βάλεις παντελόνι.
Ο ποπός σου όλο γυμνός ήταν.
Αυτές τις αναμνήσεις έχω.
Ευχαριστώ.
Ξέχασέ τες τώρα.
Ένα κουκουνάρι ονόματι Ντας;
Ακούγεται γελοίο.
Ο πατέρας σε κυνηγούσε
φωνάζοντας "Βγάλε τον σκύλο από το σπίτι μου!"
Γιατί δεν ήρθες ποτέ;
Είμαι πολυάσχολος.
Γιατί δεν μας έγραψες;
Ήθελες γράμμα μου;
Μαζεύω όλα τα αποκόμματα που βρίσκω από τις υποθέσεις σου.
Με κολακεύεις.
Κι έπρεπε να εξαφανιστεί η μητέρα για να έρθεις.
Ήθελε να φύγει.
Δεν θα ξαναγυρίσει.
Όχι.
Είναι αλήθεια πως η μητέρα δεν έκανε τίποτα τυχαία.
Είχε τον δικό της τρόπο.
Τέτοια μυστήρια δίνουν μεγαλύτερη ικανοποίηση όταν τα λύνεις.
Δεν θέλω μυστήριο, Σέρλοκ.
Θέλω να γυρίσει η μητέρα και να γίνουν όλα όπως πριν.
Συναισθηματισμοί.
Κατανοητό,
αλλά περιττό.
Κοίτα τι υπάρχει,
όχι τι θέλεις να υπάρχει.
Θα δεις την αλήθεια σύντομα.
"Είχε τον δικό της τρόπο..."
Κοίτα, μόνη της τα έφτιαξε.
"Μόνη".
Έτσι με λένε.
Μι, σίγμα...
άλφα...
κάπα.
Και τώρα, ανάποδα.
Λίγη υπομονή.
"Χρυσάνθεμα...
μου στα κοίτα...
Ενόλα".
ΕΝΟΛΑ, ΚΟΙΤΑ ΣΤΑ ΧΡΥΣΑΝΘΕΜΑ ΜΟΥ
Σε ακούω, μητέρα.
Χρυσάνθεμα, χρυσάνθεμα...
"Η προσφορά χρυσάνθεμων φανερώνει οικογενειακό δεσμό
και, εμμέσως, στοργή".
"Στα χρυσάνθεμά μου".
Όχι σ' αυτά που αγόρασε.
Σ' αυτά που ζωγράφισε.
ΕΝΟΛΑ
Λεφτά. Θα άφησε και κάποιο μήνυμα.
"Εμείς ορίζουμε το μέλλον μας".
Ποιο μέλλον;
Υπάρχουν δύο μονοπάτια, Ενόλα.
Το δικό σου...
ή το μονοπάτι που επιλέγουν οι άλλοι.
Εμείς ορίζουμε το μέλλον μας.
Σ. ΧΟΛΜΣ
Η μητέρα εξαφανίστηκε από το Φέρντελ, θα κάνω το ίδιο,
φορώντας τα παιδικά ρούχα του Σέρλοκ.
Αναγκαίος αντιπερισπασμός.
Μόλις είχα πάρει το κολάι.
Πρώτη φάση σχεδίου εξετελέσθη.
Έρχομαι να σε βρω, μητέρα.
Και το παιχνίδι ξεκινάει.
ΠΩΣ ΘΑ ΒΡΩ ΤΗ ΜΗΤΕΡΑ
ΦΑΣΗ 1
ΦΑΣΗ 2
Δεν γινόταν να πάω στον τοπικό σταθμό, οπότε διάλεξα άλλη γραμμή.
Δεν ήξερα πού θα με έψαχναν τα αδέλφια μου.
Κανένα ίχνος του, κύριε.
Θέλω να με διαβεβαιώσετε ότι ο γιος μου...
Δεν είναι στο τρένο.
Φυσικά και είναι στο τρένο! Απλώς δεν ψάξατε καλά.
Κύριε, οι άντρες μου έκαναν το τρένο φύλλο και φτερό.
-Καλέ μου, ίσως... -Σιωπή, μητέρα.
Η άμαξα τον άφησε εδώ σήμερα το πρωί. Κάπου εδώ θα είναι.
Δεν είναι σίγουρο ότι το παιδί είναι στο τρένο.
Λυπάμαι για την αναστάτωση.
Το τρένο αναχωρεί.
Έχουμε αργήσει πολύ.
-Δεν καταλαβαίνετε. Είναι ο γιος μου. -Αναχωρεί τώρα.
Περιμένετε όλους τους επιβάτες!
-Άμεση επιβίβαση! -Επιμένω.
Ενόλα! Ώρα να φύγουμε!
Ενόλα, η άμαξα περιμένει.
Ενόλα;
Σέρλοκ!
Γεια.
-Φύγε από εδώ, σε παρακαλώ. -Δεν μπορώ.
Κρύβομαι.
Έκανα λίγο χαμό. Δωροδόκησα έναν αχθοφόρο για να με βάλει μέσα.
Πολύ παράτολμο.
Φύγε από το βαγόνι αμέσως.
Είσαι ένας...
πολύ παράξενος κύριος.
-Εσύ είσαι φυσιολογικός; -Δεν είσαι αγόρι.
Ίσως είμαι.
-Ποια είσαι; -Τι είσαι;
Υποκόμης Τιούκσμπερι,
μαρκήσιος του Μπάσιλγουεδερ.
Ένα κουτορνίθι είσαι.
Μόλις διέφυγα με έναν ιδιαίτερα παράτολμο τρόπο...
Δεν διέφυγες. Ένας άντρας με καφέ καπέλο
σε ψάχνει αυτήν τη στιγμή, και μόλις σε βρει,
θα νομίσει ότι σε βοήθησα και θα βρω τον μπελά μου.
Επομένως, σου ζητώ να φύγεις από εδώ.
Μου θυμίζεις τον θείο μου.
Τον άφησα στον σταθμό.
Φυσικά και είναι στο τρένο! Απλώς δεν ψάξατε καλά.
Αυταρχικός κι αυτός.
Τους άφησα όλους, τη μητέρα, τη γιαγιά.
Αλλά είμαι καλά. Είμαι ελεύθερος.
Ωραία.
Φύγε από το βαγόνι, τότε.
Άντρας με καφέ καπέλο;
Όλα θα πάνε καλά.
37 ΔΕΥΤΕΡΟΛΕΠΤΑ ΑΡΓΟΤΕΡΑ
-Έρχεται! -Φυσικά.
-Ελέγχει όλα τα βαγόνια. -Υπέροχα.
Βοήθησέ με.
-Δεν με είδε. -Σε είδε.
Καλή σου μέρα, λοιπόν,
μαρκήσιε του Μπάσιλγουεδερ.
Μου θυμίζεις πολύ τον θείο μου. Έχετε το ίδιο βλέμμα.
Α, εδώ είστε, κύριε.
Φτιάξε τη δικιά σου ζωγραφιά.
Μην παρασύρεσαι από άλλους.
Ειδικά από άντρες!
Βοήθεια!
Βοηθήστε με!
Ποιος είναι αυτός; Πήγε να με σκοτώσει.
Δεν θα πεθάνω σε τρένο.
Δεν κινδύνευα να πεθάνω πριν σε γνωρίσω.
-Πού πάμε; -Δεν ξέρω. Θα το σκεφτώ.
Μας συγχωρείτε.
-Αυτός είναι ο καλύτερος τρόπος; -Σκέφτηκες κάτι καλύτερο;
Με εμπιστεύεσαι;
Όχι!
Αν υπολογίσουμε σωστά,
-θα τον εγκλωβίσουμε. -Τι να υπολογίσουμε;
Άκου, Τιούκσμπερι.
-Έχουμε δύο επιλογές. -Σε ποια από τις δύο δεν πεθαίνω;
Σ' αυτήν!
Πολύ σαματά κάνεις, το ξέρεις;
Φαίνεται πως όταν σε πετάνε από τρένο,
πονάει πιο πολύ απ' όσο νομίζεις.
Έχασα κι ένα κουμπί.
Τις χάσαμε και τις δύο.
Να υποθέσω ότι δεν έχουν ιδέα πού πήγε, κυρία Λέιν;
Βρήκαν το ποδήλατό της.
Το άφησε για να μας μπερδέψει.
Δεν είναι τόσο διασκεδαστικό, αφέντη Σέρλοκ.
Έχει τη σπιρτάδα σας.
Με κάνει με τα κρεμμυδάκια, όπως εσείς, αλλά...
-Ναι; -Δεν ξέρει τίποτα για τον κόσμο.
Ομολογώ ότι ανησυχώ πολύ γι' αυτήν.
Ο Μάικροφτ θα τη βρει.
Δεν είναι τόσο χαρισματικός όσο εσείς.
Κι όσο εκείνη.
Αυτό τον πικραίνει πολύ
κι ευθύνεται εν μέρει για αυτό το χάος.
Η Ενόλα είναι ξεχωριστή.
Έχει πολύ καλή καρδιά.
Μου άφησε λεφτά στο κομοδίνο.
Λεφτά;
Την εγκαταλείψατε ήδη μία φορά.
Μην την εγκαταλείψετε ξανά.
Κατέστρεψες την τρίτη φάση του σχεδίου μου.
Ποια φάση;
Μα ποια είσαι;
Κοντέψαμε να τα τινάξουμε, να μη μάθω ποια είσαι;
Ενόλα Χολμς.
Χολμς. Σαν τον Σέρλοκ;
Δρω μυστικά, οπότε ξέχνα ό,τι σου είπα.
-Κρύβεσαι διότι δουλεύεις γι' αυτόν; -Κρύβομαι από αυτόν.
-Γι' αυτό είσαι ντυμένη αγόρι. -Γι' αυτό δεν θα πεις τίποτα.
Λοιπόν;
Τι;
Ευχαριστώ;
Έπρεπε να πεις ένα ευχαριστώ.
Για τι πράγμα;
Πρέπει να κοιμηθούμε.
Πρέπει να φάμε.
Δεν έχουμε τίποτα να φάμε.
Έχουμε.
Arctium lappa, γνωστό και ως κολλιτσίδα.
Πολύ νόστιμο.
Υπάρχει και Trifolium.
Τριφύλλι.
Κι αυτό είναι...
Ναι, το ήξερα!
Μανιτάρια!
Agaricus lanipes.
Η πριγκίπισσα.
Πεντανόστιμο.
Αν ανάψεις φωτιά,
θα ετοιμάσω το γεύμα.
Καλά.
Δεν είμαι τελείως βλάκας.
Σκεφτόμουν ότι πρέπει να μεταμφιεστείς.
-Τι λες για τα μαλλιά σου; -Μου είναι αδιάφορα.
Θα τα κόψεις με μαχαίρι, μάλιστα.
Ποιος σου έμαθε να ακονίζεις;
Η μητέρα μου.
Πολύ διαφορετική από τη δική μου.
-Ποιος σου έμαθε για φυτά και βότανα; -Ο πατέρας.
Δεν γνώρισα τον πατέρα μου.
Κι ο δικός μου πέθανε.
Λυπάμαι.
Γιατί το έσκασες από το σπίτι;
Δεν ήθελα να πάω στο σχολείο κοινωνικής αγωγής της δίδας Χάρισον.
Εσύ;
Λοιπόν,
ένα κλαδί δέντρου έσπασε από πάνω μου ενώ μάζευα μανιτάρια.
Θα με διέλυε, αλλά κατάφερα να συρθώ
και συνειδητοποίησα...
Τι;
-Θα με κοροϊδέψεις. -Όχι.
Η ζωή μου πέρασε μπροστά από τα μάτια μου.
Θα έμπαινα στη Βουλή των Λόρδων.
Είχα ιδέες για την ανάπτυξη του συστήματος στέγασης.
Οι δικοί μου ήθελαν να μπω στον στρατό.
Να πάω στο εξωτερικό, όπως ο θείος μου.
Και φοβήθηκα
ότι θα μισούσα κάθε στιγμή της ζωής μου.
Γιατί να σε κοροϊδέψω;
-Δεν είμαι αξιοθρήνητος; -Όχι.
Γιατί θα σε έστελναν στο σχολείο αγωγής;
Πρέπει να φύγουμε το πρωί.
Ο καπελάς είναι κοντά...
Πού θέλεις να πας; Εγώ πάω...
Στο Λονδίνο.
Μάλιστα.
Να συνεχίσουμε μαζί;
Αν θες.
Όχι.
Στο Λονδίνο οι δρόμοι μας θα χωρίσουν. Κατανοητό;
Κατανοητό.
Εντελώς. Απολύτως.
Πρέπει να κατακρεουργήσεις τα μαλλιά;
Ναι.
Καλά τα λες.
-Εδώ χωρίζουν οι δρόμοι μας; -Ναι.
Ευχαριστώ για τη βοήθεια, Ενόλα Χολμς.
Έπρεπε να ξεχάσεις το όνομά μου.
Θα πρέπει να βρεις άλλο.
Θα τα καταφέρει.
Λονδίνο,
η καρδιά της Αγγλίας.
Η μητέρα κάπου εδώ θα 'ναι.
Με προετοίμασε για πολλά...
Αργείς ακόμα να βγεις στον κόσμο.
Ας κάνει μετά τη ζημιά του.
Αλλά όχι για τον έξω κόσμο.
Και να 'μαι τώρα, στο κέντρο του πολιτισμού.
Το λίκνο της καλής κοινωνίας...
Πάρε δρόμο, βρε!
Της μουσικής,
των γραμμάτων...
Συζήτηση για το εκλογικό νομοσχέδιο! Αγνοείται μαρκήσιος!
και των καλύτερων αγαθών.
Ένα σελίνι το ένα!
ΑΓΝΟΕΙΤΑΙ - AMOIBH 50 ΛΙΡΕΣ
Το ομολογώ, δεν φανταζόμουν έτσι το Λονδίνο.
Ο κόσμος είναι πολύ πιο ζωντανός απ' ό,τι στην ύπαιθρο.
Χωρίς αυτήν τη μεταρρύθμιση, η χώρα θα ανήκει σε αυτούς, όχι σ' εμάς.
Πρέπει να το αιτηθούμε από τη Βουλή.
Και δεν θα το κάνουμε για μας, αλλά για τα παιδιά μας!
Ψηφίστε αλλαγή!
Για να μη μοιάζω παράταιρη και να κρυφτώ από τα αδέλφια μου,
πρέπει να γίνω κάτι...
απρόσμενο.
Είναι η ευκαιρία μας! Απαιτήστε ψήφο!
Ψήφος για όλους!
Ψήφος για όλους τους άντρες!
ΝΟΜΟΣΧΕΔΙΟ ΕΚΛΟΓΙΚΗΣ ΜΕΤΑΡΡΥΘΜΙΣΗΣ ΚΡΙΣΙΜΗ ΨΗΦΟΦΟΡΙΑ ΣΤΗ ΒΟΥΛΗ
Ούτε στα τρένα,
ούτε στα πλοία,
πουθενά.
Η μικρή εξαφανίστηκε.
Και δεν βοηθάει
που όλη η Αγγλία ξαφνικά ασχολείται με αυτόν τον γελοίο μαρκήσιο.
Παρακαλώ.
-Ένα σέρι, παρακαλώ. -Αμέσως.
Δεν σου την ανέθεσαν, ε;
Ορίστε;
Την υπόθεση του μαρκήσιου.
Ο πατέρας του ήταν κάπως αντιπαθής.
Φιλελεύθερος, αλλά με περιουσία.
Μου την ανέθεσαν, αλλά αρνήθηκα.
Έχω άλλα στο κεφάλι μου.
-Να βρεις τη μητέρα; -Να βρω την αδελφή μας.
Όχι.
Δουλειά σου είναι να βρεις τη μητέρα.
Ψάχνω και αυτήν και την Ενόλα.
-Δεν νοιαζόσουν για κείνη. -Είναι μόλις 16.
Ενεπλάκη το όνομά μας στην έρευνα;
Φυσικά και όχι.
Δεν θέλω να ξέρει κανείς τις υποθέσεις μας.
Μην ανησυχείς, αδελφούλη.
Μπορεί να μας ξέφυγε,
αλλά οι καλύτεροι αστυνομικοί
ψάχνουν κάποια με τα χαρακτηριστικά της.
Θα βρουν το χαζοκόριτσο και θα μας το φέρουν πίσω.
Μεταρρύθμιση.
Ο Θεός να μας λυπηθεί. Το μόνο που δεν μας χρειάζεται
είναι περισσότεροι αμόρφωτοι ψηφοφόροι.
Η Αγγλία θα καταρρεύσει.
Τι τα θέλεις εσύ, αγόρι μου, αυτά;
Θα ήθελα έναν κορσέ με μπαλένα.
Δεν τα χρειάζεσαι εσύ αυτά.
Το μαγαζί είναι αξιοσέβαστο.
-Και το σέβομαι. -Δεν μου φαίνεται.
Δεν μου δίνεις αυτήν την αίσθηση.
Και...
Πού μπορώ να ντυθώ;
Πίσω.
Κορσές, σύμβολο καταπίεσης για όσες αναγκάζονται να τον φορούν.
Για μένα, που το επέλεξα,
η ενίσχυση στήθους και οι ρυθμιστές γοφών
θα κρύβουν την περιουσία που μου άφησε η μητέρα.
Και καθώς θα το κάνουν,
θα με κάνουν να φαίνομαι κάτι που δεν είμαι:
δεσποινίδα!
"Πρέπει να πας στο σχολείο!"
"Μα δεν θέλω να πάω, Μάικροφτ".
"Και τι θα σε κάνουμε εσένα;
Είσαι κορίτσι!"
Έλα τώρα, σοβαρά;
Πού μπορώ να βρω έναν ξενώνα;
Θα πληρώσω αδρά για κάτι καλό.
Είναι όντως καλό αυτό;
Το καλύτερο που θα βρεις.
Είσαι τυχερή που με βρήκες.
Ιδού.
Είναι υπέροχο.
Επιτέλους βρήκα λίγη ηρεμία για να σκεφτώ.
Ώρα για την πέμπτη φάση.
ΦΑΣΗ ΠΕΝΤΕ
Μάλλον τέταρτη φάση.
ΦΑΣΗ ΤΕΣΣΕΡΑ
Ή μάλλον έκτη φάση.
Έχω χάσει το μέτρημα.
Ώρα να βρω τη μητέρα μου.
Αρχικά, θα αφήσω ένα κρυπτογράφημα
σε εφημερίδες που διαβάζει.
"Ευχαριστώ, χρυσάνθεμό μου.
Ανθίζεις; Στείλε ίριδα, σε παρακαλώ".
Ίριδα σημαίνει "μήνυμα".
Πώς να τα κρύψω;
Η μητέρα μπορεί να λύσει τα πάντα, οπότε πρέπει να εκφραστώ υπόρρητα.
Το έβαλα στη στήλη των προσωπικών αγγελιών
της Παλ Μαλ Γκαζέτ.
Η μητέρα τη διαβάζει.
Στο Περιοδικό της Σύγχρονης Γυναίκας...
ΠΡΟΙΚΑ - ΜΑΘΕ ΤΗΝ ΑΞΙΑ ΣΟΥ
και στο Ενδυματολογική Αλλαγή.
ΑΣΤΡΑΓΑΛΟΙ: ΘΑ ΑΠΟΚΑΛΥΦΘΟΥΝ;
Δύο εκδόσεις που ίσως τη γαργαλούν.
Πολλή προσοχή έχει τραβήξει ο κύριος.
Είναι νεαρός μαρκήσιος.
Έπρεπε να μάθω ποια ήταν.
Είναι.
Ήταν.
Η μητέρα μου αλληλογραφούσε συχνά με μία μόνο διεύθυνση.
Ήταν λάθος μου να δω πού έστελνε.
Λάθος μου και που την απομνημόνευσα.
Αλλά στην ύπαιθρο,
δεν γίνονται και πολλά,
οπότε, ο καθένας πορεύεται με ό,τι βρει.
Κι άλλα μακαρόν, Τζέισον.
ΤΕΪΟΠΟΤΕΙΟ
Καλησπέρα.
Τι είναι εκεί;
Θορυβώδεις γυναίκες!
Όχι, πιο δυνατά. Μην τη φοβάσαι.
Έλα μπροστά τώρα. Ωραία.
Καλησπέρα.
Ήρθες να στρατολογηθείς;
Όχι.
Ψάχνω τη Γιουντόρια Βέρνετ Χολμς.
Ενόλα;
Ενόλα Χολμς.
Εσύ δεν είσαι;
Γιατί ντύθηκες σαν μπομπονιέρα;
Θεέ μου!
Είστε φτυστές.
Με αναγνωρίζεις;
Φυσικά.
Ήμουν η πρώτη σου δασκάλα.
Δεν θυμάσαι;
Έχεις κάνει μεγάλη πρόοδο βλέπω.
Είσαι μόνη;
Στο Λονδίνο;
Ναι.
Είχα κι έναν άχρηστο, αλλά τον ξεφορτώθηκα.
Έχω λεφτά, μέρος να μείνω. Πρέπει να τη βρω.
Νομίζεις ότι θέλει να βρεθεί;
Η Γιουντόρια κρύβεται μια ζωή.
Και θα συνεχίσει να το κάνει αν θέλει.
-Άλλωστε, έχει δουλειά. -Τι δουλειά;
Δεν μπορώ να πω.
Κυρίες μου, οι επιλογές μας:
Μπεν Μέντακ, Μπεθ Ναλγκρίν
ή Χέιλι Λάουζμαν.
Ήσουν κι εσύ στη συνάντηση.
Σύμφωνες; Χέιλι Λάουζμαν.
Ποια είναι η Χέιλι Λάουζμαν;
-Μακάρι να μπορούσα να βοηθήσω. -Μπορείς.
Πάω στις μαθήτριές μου.
Ξέρεις πού είναι η πόρτα.
Το τιρμπουσόν.
ΖΙΟΥ ΖΙΤΣΟΥ
ΤΟ ΤΙΡΜΠΟΥΣΟΝ
Αυτό δεν το κατάφερνες ποτέ.
Αν θες να μείνεις εδώ,
πρέπει να σκληρύνεις,
να ζήσεις τέτοια ζωή
αλλά όχι επειδή ψάχνεις κάποιον.
Κάν' το επειδή ψάχνεις τον εαυτό σου.
Οι επιλογές μας:
Μπεν Μέντακ,
Μπεθ Ναλγκρίν ή Χέιλι Λάουζμαν.
"Μπεν Μέντακ".
Στη μητέρα αρέσουν τα λογοπαίγνια.
Διάβασα όλα τα βιβλία της βιβλιοθήκης.
ΣΥΓΧΡΟΝΗ ΜΗΧΑΝΙΚΗ
"Μπεν Μέντακ".
Μπεν... Μέντακ.
Ο Μπεν Μέντακ...
Εμπάνκμεντ!
Να αποφασίσουμε.
Μπεθ Ναλγκρίν.
ΧΑΡΤΗΣ ΛΟΝΔΙΝΟΥ
"Μπεθ Ναλγκρίν".
Μπεθ Ναλγκρίν.
Μπέθναλ Γκριν.
Σύμφωνες;
-Χέιλι Λάουζμαν. -Σύμφωνες;
Χέιλι Λάουζμαν.
-Χέιλι Λάουζμαν. -Χέιλι Λάουζμαν.
Χέιλι Λάουζ... μαν.
Χάουζ.
Λάιμχαουζ Λέιν.
Χέιλι Λάουζμαν.
Σύμφωνες;
Λάιμχαουζ Λέιν.
ΛΑΪΜΧΑΟΥΖ ΛΕΪΝ
Πάμε σπίτι τώρα;
Ναι.
Πεινάω, μαμά.
Το ξέρω, αγάπη μου.
Προσπάθησε να ενθουσιάζεσαι, κι όχι να απογοητεύεσαι
με το ενδεχόμενο κάτι νέου.
ΣΥΝΑΝΤΗΣΗ ΓΙΑ ΤΗ ΓΥΝΑΙΚΕΙΑ ΨΗΦΟ ΥΨΩΣΤΕ ΤΗ ΦΩΝΗ ΣΑΣ
ΠΥΡΙΤΙΔΑ
ΔΙΑΜΑΡΤΥΡΙΑ, ΑΝΑΤΑΡΑΧΗ, ΑΝΤΙΣΤΑΣΗ ΤΡΙΑ ΜΕΣΑ ΓΙΑ ΜΕΓΙΣΤΗ ΑΝΑΣΤΑΤΩΣΗ
ΒΟΜΒΑ ΟΡΣΙΝΙ
Ο Μάικροφτ είχε δίκιο.
Είσαι όντως επικίνδυνη.
ΜΑΝΤΣΕΣΤΕΡ - ΔΗΜΟΣΙΑ ΣΥΝΑΝΤΗΣΗ
Κι ο Σέρλοκ είχε δίκιο.
Έχεις σχέδιο.
Τι σχεδιάζεις, μητέρα;
Θέλω να σε βρω;
Πάμε πάλι.
Θα σε ρωτήσω μόνο μία φορά. Πού είναι ο μαρκήσιος;
Ποιος είναι αυτός;
Οι δρόμοι μας χώρισαν.
Δεν τον έχω δει. Δεν έχω καμία σχέση μαζί του.
Κρίμα.
Είδες το πρόσωπό μου.
Το πρόσωπό σας ξεχνιέται εύκολα!
Δεν περιέγραψα ποτέ
μια συνηθισμένη μέρα εκπαίδευσης.
Ξεκινούσαμε με ιστορία. Έλεγε...
Η μέρα πρέπει να ξεκινά με την ιστορική διάσταση.
Μετά τρώγαμε,
κι εγώ έκανα φυσική.
Μετά το μεσημεριανό, γυμναζόμουν.
Σ' έπιασα!
Ακολουθούσε μάχη.
Ψηλά τα χέρια!
Σήκω. Έλα.
Το ήξερα ότι κάπου θα ήταν χρήσιμο.
Όχι άλλες εκπλήξεις.
Όχι.
Όταν ήμουν μικρή, χτύπησα
προσπαθώντας να σώσω ένα πρόβατο.
Κόντεψα να σκοτωθώ.
Η μητέρα θύμωσε.
Πολύ.
Να νοιάζεσαι για τους αδύναμους,
αλλά χωρίς να ρισκάρεις τη ζωή σου.
Ενίοτε πρέπει να αφήνεις τα πράγματα να πάρουν τον δρόμο τους.
Με ακούς;
Η αλήθεια είναι
ότι δεν ζήτησα να έρθει στη ζωή μου ο υποκόμης Τιούκσμπερι.
Δεν ήθελα τον υποκόμη Τιούκσμπερι στη ζωή μου.
Γιατί, λοιπόν, νιώθω υπεύθυνη
για τον υποκόμη Τιούκσμπερι;
Επειδή...
κάποιοι θέλουν να τον βλάψουν.
Δεν μπορεί να τους σταματήσει.
Αλλά εγώ μπορώ.
Θα έλεγε να τον αφήσω.
Είναι ανόητος, αλαζονικός και εντελώς γελοίος.
Είναι στο χείλος του γκρεμού.
Μητέρα, πρέπει να περιμένεις.
ΠΩΣ ΘΑ ΒΡΩ ΤΟΝ ΤΙΟΥΚΣΜΠΕΡΙ
ΠΩΣ ΘΑ ΤΟΝ ΣΩΣΩ
ΜΕΓΑΡΟ ΜΠΑΣΙΛΓΟΥΕΔΕΡ
ΠΡΟΓΟΝΙΚΗ ΕΔΡΑ ΚΑΙ ΟΙΚΙΑ
ΤΟΥ ΛΟΡΔΟΥ ΤΙΟΥΚΣΜΠΕΡΙ
ΤΟΥ ΣΕΡ ΓΟΥΙΜΠΡΕΛ (Ο ΘΕΙΟΣ)
ΤΗΣ ΛΑΙΔΗΣ ΤΙΟΥΚΣΜΠΕΡΙ (Η ΜΗΤΕΡΑ)
ΤΗΣ ΧΗΡΑΣ (Η ΓΙΑΓΙΑ)
ΚΑΙ ΤΩΝ ΥΠΗΡΕΤΩΝ ΤΟΥΣ
Όταν θες να ταξιδέψεις ινκόγκνιτο,
καλύτερα να ταξιδεύεις ως χήρα.
Ο κόσμος αποφεύγει τις συζητήσεις για τον θάνατο.
Οι χήρες φοβίζουν,
δεν υπάρχει καλύτερη μεταμφίεση από τον φόβο.
Η δεσποινίς Μέι Μπεατρίς Πόζι.
Παρούσα.
Για τη λαίδη Τιούκσμπερι,
μαρκησία του Μπάσιλγουεδερ.
Τι θα θέλατε;
Είμαι ντετέκτιβ, ήρθα να προσφέρω τις υπηρεσίες μου.
Η νύφη μου έχει πολλή βοήθεια. Συνόδεψέ την έξω.
-Μπορώ να βοηθήσω. -Είσαι δημοσιογράφος
-σε καμιά βρομοφυλλάδα. -Είμαι ντετέκτιβ.
Φύγετε,
προτού σας αναγκάσουμε.
Δουλεύω για τον Σέρλοκ Χολμς.
Είμαι...
Είμαι η βοηθός του.
Με στέλνει να προετοιμάσω το έδαφος.
Ο Χολμς ενδιαφέρεται για την υπόθεση;
-Ναι. -Και...
έστειλε μια χήρα για κάνει προετοιμασία;
Πολύ καλή παρατήρηση.
Μάλλον υπερέβαλα με το ντύσιμο.
Η χηρεία δεν επηρεάζει την ικανότητά μου.
Ο Σέρλοκ πιστεύει...
Σαχλαμάρες!
Με συγχωρείτε, άκουσα αρκετά.
Δεν γνωρίζετε τον Σέρλοκ Χολμς.
Λεστράντ, χαίρομαι που γνώρισες τη νεαρά.
Λεστράντ, από τη Σκότλαντ Γιαρντ,
στενός φίλος του Σέρλοκ Χολμς.
Έτσι λέτε εσείς.
-Δεν τον έχει αναφέρει ποτέ. -Κι εσείς δεν είστε βοηθός του.
Δεν έχει βοηθό.
Ο Σέρλοκ Χολμς δουλεύει πάντα μόνος.
Άλλαξε τακτική από τότε που τον γνωρίσατε.
-Αδύνατον. -Ρωτήστε με γι' αυτόν,
θα σας ρωτήσω κι εγώ, και θα δούμε ποιος τον ξέρει.
Αρκετά! Αυτό το τσίρκο δεν αρμόζει στο Μπάσιλγουεδερ.
Έχει δίκιο. Φύγετε και οι δύο.
Εμένα με γνωρίζετε. Είμαι από τη Σκότλαντ Γιαρντ
και ερευνώ την εξαφάνιση του γιου σας.
-Έχει αποδειχθεί χρήσιμος. -Μαμά!
Δεν με νοιάζει αν είστε κι από το Κοινοβούλιο. Φύγετε αμέσως.
Κι εγώ.
Σας ευχαριστώ.
Ο αγαπημένος του καπνός;
Ο Μπλακ Σαγκ.
-Αγαπημένο γλυκό; -Δαμασκηνόπιτα.
Αγαπημένος συνθέτης;
Παγκανίνι.
Αγαπημένο γεύμα;
Πρωινό.
Μόνο για φαγητό θα ρωτάς;
Αγαπημένη του υπόθεση;
Η προηγούμενη.
Αγαπημένο παιχνίδι;
Από πού ξέρεις τον Σέρλοκ Χολμς;
Σκάκι.
Αλλά μόνο με άξιο αντίπαλο.
Να σου πω!
Σου δίνω πέντε λίρες
για τα ρούχα σου.
Δεν χρειάζεται να φορέσεις τα δικά μου.
Ο νεαρός κύριος
περνούσε πολλή ώρα έξω. Σωστά;
Με το ζόρι έμπαινε μέσα.
Πού πήγαινε;
Στο δάσος.
Πάρτε ένα βιβλίο και καθίστε, έρχομαι αμέσως.
Υπέροχα. Θα μπορούσαμε να πιούμε ένα τσάι μαζί.
Θα σε συμβούλευα... να μη φύγεις.
Παρ' όλα αυτά, έφυγες.
Δεν ξέρω τι νομίζεις ότι ξέρεις, Σέρλοκ Χολμς,
αλλά αν ενοχλήσεις τους πελάτες μου...
Θα μου κάνεις κακό;
Γνωρίζω τα ταλέντα σου, δις Γκρέιστον.
Το θέμα είναι τι θα γίνει αν πω στους φίλους μου στην κυβέρνηση
να ρίξουν μια ματιά εδώ.
Ο αδερφός μου θα χαιρόταν
να ξεφυλλίσει τα αντιστασιακά, επικίνδυνα και απαγορευμένα βιβλία σου.
Βλέπεις;
Κι οι δυο μπορούμε να βλάψουμε.
Άσε κάτω την τσαγιέρα. Στα χέρια σου είναι ισχυρό όπλο.
Ευχαριστώ. Έχεις ιδέα πού είναι η μητέρα μου;
Πώς με βρήκες;
Από τα κρυμμένα γράμματα στην καμινάδα.
Βρήκα ίχνη από στάχτη και κάρβουνο στο παπούτσι της.
Ανέκαθεν έλεγε ότι δεν σου ξεφεύγει τίποτα.
Πρέπει να γυρίσει σπίτι. Η κόρη της τη χρειάζεται.
Η Ενόλα φαίνεται να τα καταφέρνει μια χαρά και μόνη της.
Την είδες, λοιπόν.
-Είναι ασφαλής; -Είχε παρέα,
έναν άχρηστο.
Αλλά δεν φάνηκε να τον χρειαζόταν.
Η Ενόλα έχει πάρει τον δρόμο της,
και, καλώς ή κακώς, το ίδιο και η Γιουντόρια.
-Τι βρομοδουλειά έχετε... -Βρομοδουλειά;
Κακή επιλογή λέξης.
Μιλάς σαν τον αδελφό σου.
Δεν έχεις καμία ελπίδα να καταλάβεις. Το ξέρεις;
Πες μου γιατί.
Γιατί δεν ξέρεις τι θα πει να είσαι αδύναμος.
Η πολιτική δεν σε ενδιαφέρει.
-Γιατί; -Είναι βαρετή.
Επειδή δεν σε νοιάζει
να αλλάξεις έναν κόσμο που σε βολεύει τόσο πολύ.
-Ωραία ομιλία. -Τρομακτική.
Έξυπνος είσαι, ξέρεις ότι όσα είπα είναι αλήθεια.
Μα τι οικογένεια!
Ένα χαμένο παιδί, ένας ξιπασμένος μισάνθρωπος,
μια επαναστάτρια κι εσύ.
Χωρίς σύζυγο, χωρίς φίλους,
μ' ένα περίεργο επάγγελμα,
εμμονικός με αποτυπώματα και ίχνη κάρβουνου.
Βλέπεις τον κόσμο από κοντά,
αλλά βλέπεις πώς αλλάζει;
Το εκλογικό νομοσχέδιο είναι μόνο η αρχή.
Αν περάσει.
Έχω δουλειά, κύριε Χολμς.
Πελάτες να σερβίρω.
Κέικ για ψήσιμο.
Χαίρομαι που ενδιαφέρεσαι.
Η Γιουντόρια πίστευε ότι θα αγνοήσεις την αδελφή σου,
ότι θα στρουθοκαμηλίσεις.
Υποθέτω ότι σε χρειάζεται.
Όλοι αυτό μου λένε.
Ένα απλό ξύρισμα, Μάρτιν.
Το όνομά της;
Μέι Μπεατρίς Πόζι.
Πώς ήταν;
Μικροκαμωμένη, μελαχρινή, νέα.
Πόσο νέα;
Κάπου στα 20.
Το μυαλό της;
Ξυράφι.
Ήξερε για τον Σέρλοκ.
Ήξερε πολλά;
Όσα κι εγώ.
Κι άλλος κόλακας.
Καταπληκτικά.
Θα μου πεις ποια είναι;
Έχεις ιδέα πού μπορεί να πήγε;
Θέλεις να τη βρεις.
Προσπαθώ να τη βρω εδώ και μέρες.
Μα βέβαια!
Είναι η αδελφή σου.
Βούλωσέ το!
Ναι,
και νομίζω ότι σου είπα ρητώς να την ψάξεις.
Μου είπες να ψάξω μια απεριποίητη και άχαρη κοπέλα.
Αυτή ήταν μια γυναίκα με υπέροχη κορμοστασιά.
Από κάτω κρύβεται κάτι άγριο,
σε διαβεβαιώνω.
Βρες την,
και θα ανταμειφθείς καλά.
Ένα κλαδί δέντρου έσπασε από πάνω μου ενώ μάζευα μανιτάρια.
Θα με διέλυε.
Τιούκσμπερι;
Ώστε εδώ κατάστρωνες τα σχέδιά σου.
Η ΖΩΗ ΕΝΟΣ ΕΡΓΑΤΗ
Ή ίσως αυτό ήθελες να πιστεύουν.
Τους οδηγούσες αλλού.
ΠΡΟΒΛΗΤΑ ΛΟΝΔΙΝΟΥ
ΛΑΪΜΧΑΟΥΖ
Γι' αυτό ο καπελάς ήταν εκεί,
ακολουθούσε τα ίχνη που άφησες.
Ποιο ήταν το σχέδιό σου;
Με προκαλείς, υποκόμη Τιούκσμπερι,
μέγα μαρκήσιε του ανθισμένου Μπάσιλγουεδερ.
Και είσαι πιο έξυπνος απ' όσο πίστευα.
Δεν είναι και τόσο σταθερά εκεί πάνω.
Μερικά κλαδιά είναι πολύ ασταθή.
Καλημέρα.
Έχουμε ήδη γνωριστεί,
αν και ήσουν ντυμένη διαφορετικά.
Το έχετε ήδη ανακαλύψει αυτό, ε;
Το βρήκαμε λίγες μέρες πριν.
Θα ήθελες να κατέβεις;
Βρήκες κάτι για να αναφέρεις στον "εργοδότη" σου;
Όχι.
Σέρλοκ.
Μάλλον θα θέλει να έρθει εδώ.
Πώς είπες ότι σε λένε;
Μέι.
Μέι Μπεατρίς Πόζι.
Πόσων χρονών είσαι, δεσποινίς Πόζι;
Είκοσι δύο.
Θα πρέπει να απολύσω τον κηπουρό που σου έδωσε τα ρούχα.
Όχι, τον ανάγκασα.
Τον έδεσα.
Ξέρω ζίου ζίτσου.
Είναι πολεμική τέχνη.
Είσαι το κάτι άλλο, δις Πόζι.
Ή μήπως "κυρία";
Τα συλλυπητήριά μου, κιόλας.
Όμορφα δεν είναι;
Ανέκαθεν ένιωθα τιμή μου
που ανατέθηκε στην οικογένειά μου για προστασία αυτό το μέρος.
Για προστασία;
Αυτό θα πει να είσαι προγονικός κτηματίας.
Καθώς ο κόσμος μας κλυδωνίζεται όλο και περισσότερο,
είναι σημαντικό να διατηρηθούν τα ιδανικά αυτά της Αγγλίας
για την ασφάλεια του μέλλοντος της χώρας μας.
Είναι υπέροχα εδώ.
Αλλά μάλλον ανήκεις στους νέους σκεπτόμενους.
Κι ο γιος μου ήταν νέος σκεπτόμενος.
Δεν εστίαζε σ' αυτό που ήταν, μα σ' αυτό που μπορούσε να γίνει.
Μάλλον κι ο εγγονός μου είναι το ίδιο.
Αυτή είναι η αληθινή δόξα της Αγγλίας.
Βλέπεις;
Βλέπω πολλή ομορφιά.
Πολύ λογική απάντηση.
Πήγαινε τώρα.
Αν σε βρει ο γιος ή η νύφη μου, θα βάλουν να σε συλλάβουν.
Αν δεις τον εγγονό μου πριν από μένα,
θα του πεις ότι νοιάζομαι πολύ για εκείνον;
Θα του το πω.
Πήγαινε.
ΑΓΟΡΑ ΚΟΒΕΝΤ ΓΚΑΡΝΤΕΝ
Τέσσερα κίτρινα λουλούδια, δύο μπλε, ένα κόκκινο.
Δεν με νοιάζει το είδος τους.
Τι κάνεις εσύ εδώ;
Τι γυρεύει ένας παθιασμένος με τα λουλούδια στο Λονδίνο;
-Εδώ μπορώ να χαθώ. -Κι όμως, εγώ σε βρήκα.
Γιατί το έκανες;
Ήρθες για τα λεφτά. Προσφέρουν ανταμοιβή.
Αλήθεια;
Δεν το ήξερα.
Θα σε δέσω για να τα πάρω.
Θεέ και κύριε, μα πόσο γελοίος είσαι;
Ήρθα επειδή σε συμπάθησα πιο πολύ όσο δεν σε έβλεπα
και επειδή, όπως φαίνεται, η ζωή σου κινδυνεύει.
Γιατί με συμπάθησες;
Αλήθεια; Αυτή είναι η ερώτησή σου; Όχι "Ποιος θέλει να με σκοτώσει;"
Βρήκα τα λουλούδια στο βιβλίο. Ήταν πολύ όμορφα.
Αδιαφορώ για τα λουλούδια, βέβαια.
-Επειδή είσαι αδαής. -Αδαής; Πώς τολμάς;
Και μάλιστα, συνειδητά αδαής.
-Αλλάζεις γνώμη για ένα αγόρι. -Δεν είμαι αγόρι. Είμαι άντρας.
Θα είσαι άντρας όταν το πω εγώ.
Είσαι καλύτερη με παντελόνια.
Μου έλειψες, Ενόλα Χολμς.
Ήθελα να μου λείψεις,
αλλά αναγκάστηκα να σε βρω.
Έλα τώρα. Κινδυνεύουμε πολύ, αν δεν το ήξερες.
ΑΓΝΟΕΙΤΑΙ - ΙΣΩΣ ΕΙΝΑΙ ΜΕΤΑΜΦΙΕΣΜΕΝΗ ΑΜΟΙΒΗ 4 ΛΙΡΕΣ
-Έτσι ζεις; -Εσύ νοίκιασες δωμάτιο στο Ritz;
Βρήκα κάτι λιγουλάκι πιο άνετο από αυτό.
Αυτή που μου το νοίκιασε με διαβεβαίωσε ότι είναι καλό.
Σου είπε ψέματα.
Έχω μόνο ένα κρεβάτι, οπότε θα κοιμηθείς στο πάτωμα.
Κρατάς παλιές εφημερίδες;
Πρόσεχε. Δεν την έχω διαβάσει ακόμα.
Γράφει για μένα.
-Και λοιπόν; -Κοίτα.
Γιατί κρατάς όλες αυτές τις εφημερίδες;
Η μητέρα μου.
Περιμένω να μου στείλει μήνυμα.
-Ακόμα να το κάνει. -Μήνυμα;
Κρυπτογράφημα.
Κωδικοποιημένο μήνυμα που θέλει αποκρυπτογράφηση.
Και γιατί να σου αφήσει μήνυμα;
Επειδή με άφησε.
Νόμιζα ότι ήθελε να τη βρω, αλλά δεν είμαι σίγουρη πια.
Της άφησα ένα μήνυμα κι ελπίζω να απαντήσει.
Οπότε, κοιτάω τις εφημερίδες.
Την πήρα.
Μη με κοιτάς έτσι.
Συγγνώμη.
Δεν θέλω οίκτο, Τιούκσμπερι.
Αν δεν πάψεις να με κοιτάς έτσι,
εκνευριστικέ υποκόμη, μαρκήσιε του Πρηχτησάιρ,
θα σε σκοτώσω εγώ η ίδια.
Μάλλον δεν μας θέλουν, έτσι;
Όχι.
Τουλάχιστον έχουμε ο ένας τον άλλο.
Θα φτιάξω τσάι.
Πιστεύεις όντως ότι η ζωή μου κινδυνεύει;
Από ποιον;
Το παρελθόν και το μέλλον.
-Δηλαδή; -Η οικογένειά σου.
Δεν προσέλαβαν ντετέκτιβ.
Θα μπορούσαν. Αλλά έστειλαν έναν δολοφόνο.
Γιατί να με θέλουν νεκρό;
Αμέτρητοι λόγοι.
Η προσωπικότητά σου, τα άθλια μαλλιά,
το χαζό χαμόγελο,
ή πιθανότατα η γη, η περιουσία, ο τίτλος, η έδρα σου.
Ό,τι ίσχυε και για τον πατέρα σου.
Η απληστία παίζει άσχημα παιχνίδια.
Νομίζεις ότι σκότωσαν τον πατέρα μου;
Δεν το νομίζω.
Το ξέρω.
Όχι, τίποτα από αυτά δεν βγάζει νόημα.
Ο πατέρας μου σκοτώθηκε σε ληστεία.
Και μπορούσαν να με σκοτώσουν πριν το σκάσω,
-αντί να... -Συμφωνώ. Νομίζω το προσπάθησαν.
Βρήκα το κλαδί που θα σε σκότωνε.
-Ήταν κομμένο. -Κομμένο;
Καλύτερα να...
Θεέ μου!
-Θεέ μου... -Έλα!
Γυρίστε πίσω!
Ποιος είναι αυτός;
-Δεν τη βρήκατε, επιθεωρητά; -Σκασμός!
Βάλε τη συρταριέρα!
Πού είναι;
Άνοιξε, δεσποινίς Πόζι,
ή μήπως δεσποινίς Χολμς;
Επιθεωρητή Λεστράντ, αναφέρω μια απόπειρα φόνου.
Δεν είσαι με το μέρος μας;
Βοήθησέ με να μπω μέσα.
Πρώτα θα πάρω τα λεφτά μου.
-Την αμοιβή μου. -Θα τα πάρεις
όταν την πιάσουμε. Έλα!
Βλέπεις το παράθυρο;
Οδηγεί σε μια ταράτσα.
Θέλω να ανέβεις και να φύγεις από δω.
Να σε αφήσω;
-Θα κρατάω την πόρτα! -Πρέπει να φύγεις κι εσύ!
Αν σε πιάσει, κινδυνεύεις.
Αν με πιάσει, απλώς θα έχω μια ζωή που δεν θέλω. Τώρα φύγε.
Δεν θέλω να σε αφήσω, Ενόλα.
Φύγε!
Βοήθησέ με τώρα!
Άχρηστοι άντρες!
Όχι!
Αυτός αξίζει πιο πολύ,
αλλά εσύ με ικανοποιείς.
Ίσως δεν με συμπαθείς.
Ίσως πιστεύεις ότι κάνω λάθος.
Αλλά ακόμα και η μητέρα σου βρήκε ταίρι.
Ακόμα κι εκείνη ντύθηκε νύφη.
-Θέλω να είσαι ευτυχισμένη. -Όχι.
Θέλεις εσύ να είσαι ευτυχισμένος.
Θέλεις να με ελέγχεις.
Επειδή νομίζεις ότι θα επηρεάσω τη φήμη σου.
Έχεις κάνει ήδη μεγάλη ζημιά.
Όπως και ο άσωτος αδελφός μας.
Άσε με να κατέβω από την άμαξα.
Δεν θα πω ότι είμαι η αδελφή σου σε όποιον ρωτήσει
και θα το κάνω με χαρά.
Είμαι ο κηδεμόνας σου!
Και θα κάνεις ό,τι σου λέω!
Δώσ' τα μου τώρα.
Είναι δικά μου λεφτά.
Καλό κορίτσι.
Έχασες το δείπνο, αλλά δεν πειράζει να χάσεις κανένα κιλό.
Το όνομα Χολμς μέλλει να αποκτήσει μεγάλη σημασία για τη χώρα.
Εδώ θα έχεις την ευκαιρία να το τιμήσεις.
-Όμως... -Ξεκίνα κλείνοντας το στόμα σου.
Όταν σε ξαναδούν τα αδέλφια σου, θα είναι περήφανοι για σένα.
Καλώς όρισες.
Κορίτσια,
είστε εδώ για έναν λόγο,
μόνο για έναν λόγο.
Είστε εδώ για να γίνετε δεσποινίδες.
Πώς γελάμε;
Γελάμε ευγενικά.
Όλες έχετε τη δυνατότητα,
αλλά δεν έχετε αξιοποιηθεί, δεν έχετε δοκιμαστεί
και, κυρίως, δεν έχετε εκπαιδευτεί.
Να περπατάτε όπως σας δείχνουμε.
Ψηλά τα μάτια!
Να μιλάτε όπως σας λέμε.
Οι σπανοί Ισπανοί, εις πανί ισπανικό εζωγράφουν.
Να κάνετε, να σκέφτεστε και να είστε ό,τι σας λέμε.
Και θα γίνετε αποδεκτές σύζυγοι
και υπεύθυνες μητέρες.
Ακολουθήστε τον δρόμο πολλών κοριτσιών
που κάποτε βρίσκονταν στη θέση σας.
Και όπως διαπλάσαμε εκείνες,
θα διαπλάσουμε κι εσάς.
Ξέρεις γιατί είμαι εκπαιδευτικός;
Διότι θέλω να κάνω τον κόσμο ευτυχισμένο.
Θέλω να ζήσεις μια γεμάτη και έντονη ζωή.
Όχι με θυμό κι ατελείωτες ερωτήσεις,
μα με απαντήσεις.
Ετοιμάζω τα κορίτσια μου για τον κόσμο, για τον πραγματικό κόσμο.
Δεν θα σε άφηνα ποτέ
να φροντίζεις μόνη τον εαυτό σου.
Ναι.
Το έμαθα.
Η μητέρα είχε τους λόγους της.
Είμαι σίγουρη.
Την ήξερα τη μητέρα σου.
Ήμασταν φίλες για λίγο.
Στο σχολείο.
Ήταν αλλόκοτη.
Ήταν πάντα απρόβλεπτη και δύσκολη.
Δεν νοιαζόταν για τίποτα εκτός από τις...
ασυνήθιστες ιδέες της.
Νοιαζόταν για μένα.
Τότε, γιατί σε άφησε;
Οι επιμελήτριες θα σε συνοδεύουν συνεχώς.
Η πόρτα θα είναι πάντα κλειδωμένη.
Κάποια μέρα... θα με ευγνωμονείς,
όταν θα ζεις ευτυχισμένα με τον σύζυγο και τα παιδιά σου.
Καλόν ύπνο, Ενόλα.
Ήρθε ο αδελφός σου.
Βάλε τον καλό γιακά.
Κύριε Χολμς.
Εσύ είσαι.
Ευχαριστώ, δις Χάρισον.
Αλίμονο.
Δεν έχω ξαναδεί τόσα πολλά ρομάντζα.
Χειρότερα από εφημερίδα.
Τι στο καλό ψάχνεις;
Γιατί ψάχνεις τις αγγελίες; Έχεις τρελαθεί.
Πώς να μην τρελαθώ εδώ μέσα;
Μικρός αναγκάστηκα να μάθω καλλιγραφία.
Δεν μ' άρεσε, μα στις υποθέσεις μου
καταλαβαίνω πολλά από τον γραφικό χαρακτήρα κάποιου.
Εγώ τι θα μάθω από τη στάση σώματος;
Ο τρόπος που στέκεται κάποιος μπορεί να κρύβει αυτό που είναι.
Όλα χρειάζονται.
Τη βρήκες;
Όχι ακόμα.
Πήγα στο τεϊοποτείο, όπου η Ίντιθ με απείλησε με μια τσαγιέρα.
Και στη Λάιμχαουζ.
Πήγες κι εσύ εκεί.
Έγινες πολύ καλή ντετέκτιβ.
Βρήκες την πυρίτιδα;
-Και τις βόμβες; -Ναι.
-Γιατί... -Τρέμω και μόνο στη σκέψη.
Ίσως θέλει να αλλάξει τον κόσμο.
Ίσως ο κόσμος χρειάζεται αλλαγή.
-Θα τη σταματήσεις; -Δεν με νοιάζει η πολιτική.
Ούτε οι άνθρωποι, εκτός κι αν είναι στοιχεία.
-Βοήθησες τον Μάικροφτ; -Όχι.
Μα έμαθες για τα λεφτά. Του το είπες.
Εξαφανίστηκες.
-Έπρεπε να μάθουμε πού θα πήγαινες. -Για σένα είμαι μια υπόθεση.
Μια περιέργεια Ήρθες για να πάρεις πληροφορίες;
-Όχι. -Μάλλον νιώθεις ενοχές.
Ήρθα επειδή νοιάζομαι για σένα.
Συναισθηματισμοί.
Κατανοητό, αλλά περιττό.
Είναι ενδιαφέρον, ε;
Το συναίσθημα;
Η υπόθεση Τιούκσμπερι.
Λίγο πιο περίπλοκη από μια απλή εξαφάνιση.
Πήδηξε από το τρένο...
μ' ένα αγόρι.
Τους κυνηγούσαν πιστεύεις;
Πώς το έμαθες αυτό;
Εντόπισα ότι αναχώρησες από τον ίδιο σταθμό.
Η Ίντιθ ανέφερε "έναν άχρηστο".
Κι έλαβα τηλεγράφημα για μια νεαρή βοηθό μου
που επισκέφτηκε τους Τιούκσμπερι.
Το έλυσες;
Όχι ακόμα.
Θα σε συμβουλέψω ένα πράγμα,
ντετέκτιβ προς ντετέκτιβ.
Χρειάζεται να βρέξεις τα πόδια σου
για να πιάσεις καρχαρίες.
Γι' αυτό ήρθες εδώ,
για μάθημα ψαρέματος.
Όχι.
Ήρθα για να σου δώσω αυτό.
Ήταν κάτω από το μαξιλάρι της.
Το κράτησε.
Ο Ντας...
Συγκινητικό, αλλά πάντα σε...
Πάντα σε θεωρούσε ξεχωριστή.
Όπως κι εγώ, Ενόλα Χολμς.
Η επιλογή είναι δική σου.
Ό,τι κι αν λέει η κοινωνία,
δεν σε ελέγχω.
Όπως απέδειξε η μητέρα.
Κράτα την εφημερίδα.
Η μητέρα με θεωρούσε ξεχωριστή.
Ξεχωριστή...
ΕΚΛΟΓΙΚΟ ΝΟΜΟΣΧΕΔΙΟ ΟΙ ΛΟΡΔΟΙ ΣΕ ΑΔΙΕΞΟΔΟ
Οι λόρδοι...
ΕΥΚΑΙΡΙΑ ΓΙΑ ΑΛΛΑΓΗ
Η ΕΛΠΙΔΑ ΧΑΝΕΤΑΙ ΓΙΑ ΤΟΝ ΝΕΑΡΟ ΛΟΡΔΟ
Λόρδος.
"Κάθε ψήφος μετράει".
Δέμα από το Φέρντελ.
Από τον Μάικροφτ Χολμς.
Τι θέλει;
Κοιτάξτε,
είναι κάτι
βαρύ.
Τι στο καλό θέλει ο Μάικροφτ;
Τιούκσμπερι!
Έπρεπε να με βοηθήσεις να βγω, όχι να μπεις κι εσύ.
Πώς με βρήκες;
Είπες ότι δεν ήθελες να πας στο σχολείο κοινωνικής αγωγής.
Έχω πολύ καλή μνήμη όταν θέλω.
Θα βγούμε με τον ίδιο τρόπο που μπήκα.
Έβαλα και το κατάλληλο παλτό.
Εξαιρετική ιδέα!
Όχι! Βοήθησέ με να σηκωθώ.
Η δεσποινίς Χάρισον θα σε πάρει χαμπάρι.
Ήξερα ότι υπάρχει ψεγάδι!
Κάτσε να σκεφτώ.
Έχετε καμιά ιδέα;
Ησυχία!
Για σταμάτα εσύ.
Ποιος είσαι εσύ;
Πήρες άδεια για να μπεις μέσα;
Έχω ένα δέμα, δεσποινίς.
Για τη διευθύντρια.
Μπορείτε να με πάτε στο γραφείο της;
Εγώ είμαι η διευθύντρια του σχολείου.
Τότε, αυτό είναι για εσάς.
Άνοιξε να δω τι έχει μέσα.
Δεν μπορώ. Έχω σαφείς εντολές να μην ανοιχτεί σε κοινή θέα.
-Γελοιότητες. -Από τον εργοδότη μου.
Και ποιος είναι αυτός;
Ο Μάικροφτ Χολμς.
Κορίτσια, μπορείτε να μεταφέρετε το δέμα αυτό στο γραφείο μου
για να το ανοίξω αργότερα;
Μη χαζολογάτε.
Είναι εκατό κιλά!
-Τι έχει μέσα; -Λοιπόν,
τι περιμένεις; Φιλοδώρημα;
Άντε, χάσου από δω.
Μπορείς να το οδηγήσεις;
Ξέρω τα βασικά.
Το αυτοκίνητό μου!
Πρόσεχε, Ενόλα!
-Ωχ, όχι! -Θάμνος!
-Ενόλα! -Δεν τελείωσα ακόμη!
Ευχαριστώ. Ήταν...
Με έσωσες.
Αν και το καλύτερο κομμάτι ήταν δική μου ιδέα.
Παρακαλώ. Μάλλον.
Δεν μ' άρεσε εκεί μέσα.
Όχι βέβαια.
Θα πάμε στο Λονδίνο και θα βρούμε καλύτερη κρυψώνα.
Γιατί σταματήσαμε;
Ό,τι κι αν σχεδιάζεις...
Κάποια στιγμή
θα πρέπει να πάρεις μια δύσκολη απόφαση.
-Ενόλα... -Εκείνη τη στιγμή
θα ανακαλύψεις ποιο είναι το πραγματικό σου σθένος,
τι είσαι διατεθειμένη να ρισκάρεις
για ό,τι έχει σημασία.
Κάνε την κίνησή σου, Ενόλα.
Θα πάμε στο Μπάσιλγουεδερ.
Τι;
Συνέβη μια αδικία. Ώρα να διορθώσουμε κάποια λάθη.
Θες τον ένοχο; Βρες το κίνητρο.
ΟΙ ΛΟΡΔΟΙ ΣΕ ΑΔΙΕΞΟΔΟ
-Δεν καταλαβαίνω. -Πότε ήταν
-να μπεις στη Βουλή; -Υποκόμης Τιούκσμπερι.
-Είναι νεαρός μαρκήσιος. -Σύντομα.
Τι θα ψήφιζες;
Ψήφος για όλους!
-Ό,τι κι ο πατέρας μου. Υπέρ. -Ποιος το ήξερε αυτό;
Είχα κάποιες ιδέες,
αλλά οι δικοί μου ήθελαν να μπω στον στρατό.
Και ποιος κληρονομεί εσένα και τον πατέρα σου;
Ο θείος μου.
Η νύφη μου έχει πολλή βοήθεια. Συνόδεψέ την έξω.
Λες ότι το έκανε ο θείος μου;
Λογικό δεν είναι;
Είναι ισχυρός. Τι μπορούμε να κάνουμε;
Να λύσουμε το μυστήριο.
Ενόλα, είμαστε πολύ τυχεροί
που ζούμε ακόμα,
και θες να πάμε εκεί όπου κινδυνεύουμε σίγουρα.
Μερικές φορές, λόρδε,
πρέπει να βρέξεις τα πόδια σου για να πιάσεις καρχαρίες.
Γιατί να πιάσουμε καρχαρίες;
Σωστό κι αυτό.
Πολύ κακή ιδέα.
Όσο πλησιάζουμε, τόσο χειροτερεύει η ιδέα.
Γιατί το κάνουμε αυτό;
Σε αντίθεση με άλλες,
δεν έμαθα ποτέ να κεντάω.
Δεν έφτιαξα ποτέ κεριά, δεν έραψα μαντίλια
ούτε κρέμασα κοχύλια.
Μου έμαθαν να βλέπω και να ακούω. Μου έμαθαν να πολεμάω.
Γι' αυτό με προόριζε η μητέρα μου.
Εμπιστέψου με για να βρούμε τις απαντήσεις που θέλουμε.
Δεν ξέρεις να κεντάς;
Θα το κάνουμε.
Πρέπει να το κάνεις. Θα το κάνουμε.
Έλα.
Πού είναι οι υπηρέτες;
Καλώς ήρθατε στο μέλλον.
Μητέρα;
Τι συμβαίνει;
Ξέρουν ότι ήρθαμε.
Κάτω!
Τρέξε!
Κλειδωμένα!
Κάτω!
Μείνε εδώ.
Ενόλα;
Μη φοβάσαι.
Ενόλα...
Δεν είσαι μόνη.
Για ποιον δουλεύεις;
Για την Αγγλία.
-Γιαγιά; -Ναι.
Φοβάμαι πως ναι.
Αν θες να γίνει μια δουλειά,
την κάνεις ο ίδιος.
Όχι, Ενόλα.
Πού είναι η μητέρα μου;
Στο Λονδίνο.
Με τον θείο σου.
Σε ψάχνουν.
Ποτέ δεν κατάλαβαν.
Λυπάμαι πολύ, καλέ μου.
Διακυβεύεται το μέλλον της χώρας.
Όχι!
Τελείωσε.
Τιούκσμπερι!
Όχι! Τιούκσμπερι!
Ξύπνα. Έλα.
Όχι...
Όχι!
Τιούκσμπερι;
Πρόσεχε.
Δεν είμαι τελείως βλάκας.
Φτιάχτηκες για να μάχεσαι.
Ο χρόνος σου τελείωσε.
-Έπαθα σοκ. -Ναι.
-Κύριε; -Άσε τις βλακείες.
Λεστράντ;
Ο Σέρλοκ Χολμς.
-Συναντιόμαστε ξανά. -Κάθισε.
Έχεις δημιουργήσει φοβερή φήμη,
παρά τις προσπάθειές σου
-για το αντίθετο. -Ο μαρκήσιος.
Πρέπει να συλλάβεις τη γιαγιά του.
Θέλει να τον σκοτώσει,
όπως και τον πατέρα του.
Δύο ερωτήσεις.
Πώς έφτασες στο συμπέρασμα αυτό;
Είναι ζήτημα διχασμένης πίστης και διαδοχής.
Όταν θα πέθαινε ο μικρός, ο θείος θα έπαιρνε τη θέση του στη Βουλή
και θα καταψήφιζε το νομοσχέδιο για τη διεύρυνση της ψήφου,
όπως ήθελε η Χήρα.
Σε αντίθεση με το αγόρι και τον πατέρα του.
Γιατί να μην έκανε τη δουλειά ο θείος;
Στον πατέρα ή στον γιο;
Στον πατέρα;
Η στολή του στις φωτογραφίες του Τύπου.
Τα μετάλλια στο στήθος του.
Δεν ήταν στη χώρα, όταν σκοτώθηκε ο πατέρας,
υπηρετούσε στο Αφγανιστάν.
Η αλήθεια είναι πάντα εκεί.
Ναι.
Απλώς πρέπει να την ψάξεις.
Δεύτερη ερώτηση.
Πώς το βρήκε η αδελφή σου πριν από σένα;
Ορίστε;
-Καλά είμαι. -Μην τον παραχαϊδεύεις, Καρολάιν.
-Σε παρακαλώ, μητέρα. -Μπορώ...
Μη. Προσπαθώ να κερδίσω τον σεβασμό τους.
-Είναι στιλ, ξέρεις. -Μάλιστα.
Αναδεικνύει το πρόσωπό σου.
Ο πατέρας σου θα σε καμάρωνε.
Συγχαρητήρια.
Επιτέλους μοιάζεις με πραγματικό κουτορνίθι.
Όχι.
Φαίνεσαι μια χαρά.
Αυτό είναι καλό.
Η ψηφοφορία είναι σε μία ώρα. Είναι σημαντική.
Πρέπει να υποκλίνομαι τώρα που είσαι αυτό που είσαι;
Πάντα έπρεπε να υποκλίνεσαι.
Απλώς επέλεξες να μην το κάνεις.
Είσαι ασφαλής; Μένεις κάπου άνετα;
Μένεις ακόμα
-σ' εκείνο το φρικτό δωμάτιο; -Όχι.
Με τα λεφτά της ανταμοιβής...
-Τα οποία πήρες απρόθυμα. -Βρήκα κάτι άλλο.
Η μητέρα είπε ότι πάντα υπάρχει χώρος για σένα στο σπίτι μας.
Η μητέρα σου δεν με ξέρει και πολύ καλά.
Κι αν σου ζητούσα εγώ να μείνεις;
Ευγενική προσφορά,
αλλά θα αρνηθώ.
Πώς θα...
Πότε θα σε ξαναδώ;
Δεν με ξεφορτώθηκες,
υποκόμη Τιούκσμπερι, μαρκήσιε του Μπάσιλγουεδερ.
Ευχαριστώ.
Η μητέρα.
Να πάρω το μολύβι σου;
Ευχαριστώ.
Οι αριθμοί γίνονται γράμματα
και σχηματίζουν το...
"Συνάντησέ με στη Βασιλική Ακαδημία στις πέντε. Μητέρα".
Λοιπόν,
αυτό δεν το περίμενα.
Ευχαριστώ.
Αμέσως προκύπτουν τρεις σκέψεις.
Πρώτον, η μητέρα θα υπέγραφε ως "Χρυσάνθεμο".
Δεύτερον, η Βασιλική Ακαδημία είναι ένα ίδρυμα
που αμελεί να συμπεριλάβει γυναίκες.
Η μητέρα δεν θα την επέλεγε για συνάντηση.
Τέλος, ίσως αποκάλυψα το σχέδιό μου
στον αδελφό μου όταν έβλεπα την εφημερίδα.
Δουλειά του Σέρλοκ Χολμς.
Κι όμως, τα γεγονότα δεν μου στερούν την ελπίδα.
Σου δίνω πέντε λίρες για να αλλάξουμε ρούχα.
Τίποτα;
Τίποτα απολύτως.
Σε νίκησε μια φορά, αδελφούλη,
τώρα μπορεί να το ξανάκανε.
Πιστεύω ότι με κατάλαβε,
αλλά θα έχει μεγάλη περιέργεια
για να μην έρθει.
Δυστυχώς, έκανες λάθος.
Είναι πιθανό.
Ωστόσο, αν την ξαναβρούμε,
θέλω να γίνω κηδεμόνας της. Θα τη φροντίσω εγώ.
Ανάλαβε εσύ την ευθύνη.
Εγώ νίπτω τας χείρας μου.
Καλώς.
Ακόμα καλύτερα.
Είσαι μυστήριο τρένο, αδελφούλη.
Κι εσύ είσαι στρυφνός, μεγάλε αδελφέ.
Να υποθέσω ότι είσαι έτσι λόγω της ψηφοφορίας;
Πέρασε με μία ψήφο.
Αυτός ο Τιούκσμπερι που μας ξεφύτρωσε σαν μανιτάρι
έπαιξε καθοριστικό ρόλο.
Όσο κι αν μ' αρέσει να στέκομαι εδώ πέρα...
Είναι ενδιαφέρων τύπος.
Υποψιάζομαι ότι ενδιαφέρεται για την Ενόλα.
Τότε, να παντρευτούν. Ίσως έτσι ηρεμήσουν.
Ποτό στη λέσχη για να με συλλυπηθείς;
Ναι, θα σε κεράσω ένα ποτό, Μάικροφτ.
Άντε, Σέρλοκ!
Τι στο καλό έκανες;
Νόμιζα πως είδα κάτι.
-Καλησπέρα, Ενόλα. -Καλησπέρα.
Έχεις επισκέπτη.
Απρόσμενα ωραίο δωμάτιο.
Μου αρέσουν οι πινελιές.
Δεν θα μείνω πολύ.
Ίσως με παρακολουθούν.
Πώς το βρήκες αυτό;
Ο Σέρλοκ το βρήκε.
Νόμιζα ότι το είχες ξεχάσει.
Όταν ήσουν μικρή, το είχες μαζί σου συνέχεια.
-Το έσερνες... -Μου το είπε ο Σέρλοκ.
-Είχες μάθει ότι η βασίλισσα... -Κι αυτό μου το είπε.
Μάλιστα.
Χαίρομαι που ήρθατε κοντά.
Συγγνώμη.
Ήθελα να σου πω πού πήγαινα,
αλλά ήταν επικίνδυνο.
Κινδυνεύεις τώρα;
Δεν σε άφησα επειδή δεν σ' αγαπώ.
Έφυγα για σένα.
Επειδή δεν άντεχα να χτίσεις το μέλλον σου σ' αυτόν τον κόσμο.
Έπρεπε να παλέψω.
Πρέπει να κάνεις φασαρία
αν θες να σε ακούσουν.
Είναι αστείο.
Νόμιζα...
ότι εγώ θα άλλαζα τον κόσμο.
Το νομοσχέδιο.
Είναι αλήθεια αυτό που έκανες;
Έχεις γίνει θαυμάσια γυναίκα.
Ευχαριστώ για τις ίριδες.
Σε περίπτωση που με χρειαστείς ποτέ,
θα τις αναζητώ.
-Πρέπει να φύγεις. -Ναι, αλλά...
ας μείνουμε έτσι για λίγο.
Κι εγώ θα το ήθελα.
Πώς να κλείσω, λοιπόν;
Με λένε Ενόλα,
ανάποδα, σημαίνει "μόνη" στα αγγλικά.
Οι Χολμς βρίσκουν τον δρόμο τους.
Όπως τα αδέλφια μου
κι η μητέρα μου.
Το ίδιο θα κάνω κι εγώ.
Τώρα καταλαβαίνω ότι μόνη δεν σημαίνει χωρίς παρέα.
Η μητέρα δεν ήθελε αυτό.
Ήθελε να βρω την ελευθερία μου...
το μέλλον μου,
τον σκοπό μου.
Είμαι ντετέκτιβ,
είμαι αποκρυπτογράφος
και βρίσκω χαμένες ψυχές.
Η ζωή μου μου ανήκει.
Εμείς ορίζουμε το μέλλον μας.
ΒΑΣΙΣΜΕΝΟ ΣΤΟ ΒΙΒΛΙΟ
"THE CASE OF THE MISSING MARQUESS" ΤΗΣ ΝΑΝΣΙ ΣΠΡΙΝΓΚΕΡ
Υποτιτλισμός: Δέσποινα Πασσαλή